سوئده آیرمجیلیق آمبودزمانی‌نین رسمی وب سایتین‌دان وئریلن معلوماتدا اوپسالا شهرینده ترجومچی‌لیک شیرکتینه ایشه گیرمک اوچون مراجعت ائدن مسلمان قادین‌ین حجاب‌لی اولدوغونا گؤره ایش گؤروشمه‌سی یاریدا کسیلدیگی بیلدیریلیر.
معلوماتدا:" سؤزوگئدن شیرکت ایچ قایدا‌لارا گؤره هر هانسی بیر سیاسی و دینی سیمبل‌دان ایستیفاده‌نین قاداغان اولدوغونو بیل‌دیره‌رک، آوروپا بیرلیگی عدالت محکمه‌سی‌نین حجاب حاقیندا وئردیگی قرارا ایستیناد ائتدی.
اما ایش اوچون مراجعت ائدن مسلمان قادین تلفون و ویدئو گؤرونتولری ایله ترجومچی‌لیک ائدجگیندن حجاب‌ین پروبلئم تشکیل ائدجگینی دوشونموروک.
بو سبب‌دن ایش گؤروشمه‌سی یاریدا کسیلن مسلمان قادین دینی سبب‌لره گؤره آیریمجیلیغا معروض قالیب.شیرکتین همین قادینا 80 مین کرون (تخمینن 8 مین یورو) تضمینات اؤدمه‌سی اوچون ایش محکمه‌سینه مراجعت ائدیلمیش‌دیر" ایفاده‌لرینه یئر وئریلیر.
